Els Socialistes aposten per augmentar un 10% anual el servei d’ajuda a domicili destinat a persones a persones majors i dependents - MontgoRadio.com\nEls Socialistes aposten per augmentar un 10% anual el servei d’ajuda a domicili destinat a persones a persones majors i dependents\nEl PSPV-PSOE segueix informant de les novetats del programa de Govern 2019-2023 que complementen als 23 principals punts del programa: https://socialistesdenia.com/denia-2023. En aquest cas han informat de les principals apostes en matèria de benestar social. Els Socialistes de Dénia aposten per incrementar el Servici d´Ajuda a Domicili per a persones majors i dependents en un 10% anual per tal de que aquests puguin atendre’ls en les seus llars el major temps possible. Aquest servei es pot incrementar tant en nombre d´usuaris com en temps que se li adjudica a cada ú dels mateixos. A data de hui l’Ajuntament presta el servei a 92 persones, 20 persones més que tot el 2015. L’objectiu és incrementar tant el número d’usuaris com les hores a la setmana que es presta el servei.\nUna altra mesura en matèria de benestar social i majors és la creació del Consell del Major que serà un òrgan consultiu i assessor de l’Ajuntament dirigit a l’aplicació i seguiment de les polítiques d’atenció, inserció social i qualitat de vida de les persones majors. Aquest Consell promourà la incorporació més activa en la vida social i cultura de la ciutat, fomentarà el respecte i la protecció de les persones majors de Dénia.\nAl mateix temps, els Socialistes aposten per la implantació del projecte “ciutats amigables amb les persones majors”, en coordinació amb l’OMS (Organització Mundial de la Salut), així com la seua adscripció a la xarxa de ciutats adaptades a les persones majors fomentant l’intercanvi i l’aprenentatge mutu entre les 167 ciutats que formen part d’aquesta xarxa.\nTags: ajuda, apostes, augmentar, domicili, persones majors, PSPV-PSOE, servei, socialistes\nCortes de tráfico a partir del lunes en las calles Cuerpo de Guardia y Pintor Llorens\nVictoria importante del CFS Mar Dénia, en un partido donde lo mejor fue el resultado.\nLa modernització de la carretera de Les Marines i la finalització de la tramviarització de l’avinguda Joan Fuster principals projectes del programa d’infraestructures dels Socialistes de Dénia


The Hunna i Coasts @ Sala Bikini - 25/02/18 - Primera Fila\nThe Hunna i Coasts van arribar a Barcelona per realitzar el seu primer concert a la ciutat. Les dues bandes, després d’aconseguir l’èxit a les llistes musicals britàniques, van començar la gira europea que els ha portat a tocar a diferents ciutats importants, com Copenhagen, París o Amsterdam, fins arribar a Barcelona.\nLa Sala Bikini semblava un lloc ideal per a l’estrena de les dues bandes a la ciutat, però segurament degut a la data del concert, un diumenge a la nit, i la poca promoció que se’n va fer, l’entrada no va ser gaire exitosa. La sala es veia buida i gairebé tots els assistents eren britànics que ja coneixen les bandes del seu país d’origen. Això també va influir en el directe, ja que els britànics, sobretot The Hunna, van escorçar el seu Set List per acabar abans, sense realitzar cap bis. Tot i així, tan Coasts com The Hunna ho van donar tot mentre tocaven, i els assistents van gaudir. Cap cosa a retreure, excepte potser la falta d’algun tema important per part de The Hunna, com Summer.\nEsperem que tornin aviat, i que puguin tocar amb més públic i en un altre horari, i d’alguna manera treure’s aquesta mala espina que segurament els ha deixat aquest primer concert a la ciutat.


La Cambra de Comerç demana paralitzar el reglament sobre els pisos turístics - À Punt\nLa Cambra de Comerç demana paralitzar el reglament sobre els pisos turístics\nExigeixen l'obertura "d'un període de reflexió i consens amb el sector de l'allotjament turístic amb un esperit de cogestió i col·laboració publicoprivada".\n30 de gener 2019 - 23:00\nEl grup de treball de la Comissió de Turisme de la Cambra de Comerç d'Alacant demanarà la paralització de tot el procés del reglament regulador de l'allotjament turístic a la Comunitat Valenciana. La cambra exposa que la paralització hauria de ser efectiva "fins que no es consensue amb tot el sector".\nLa presidenta de la comissió de turisme de la cambra, Gema Amor, ha assenyalat que per a acabar amb la competència deslleial i l'intrusisme estan obligats "a treballar des del diàleg, participació i consens, alguna cosa que s'ha obviat en els treballs previs i preparatoris del projecte de reglament".\nSegons Amor, el resultat actual del reglament "no recull ni dona resposta a les inquietuds i necessitats del sector". Així mateix, ha demanat l'obertura "d'un període de reflexió i consens amb el sector de l'allotjament turístic amb un esperit de cogestió i col·laboració publicoprivada".\nSi no s'atén la sol·licitud, ha afirmat que s'hi presentaran les al·legacions "consensuades en la comissió de turisme".


Artur Mas i Gavarró – Convergència\nPàgina inicial/Artur Mas i Gavarró\nArtur Mas i Gavarró va néixer a Barcelona el 31 de gener del 1956 en el si d’una família estretament vinculada al món de la indústria i l’empresa. Les seves arrels, per part de mare, estan relacionades amb el sector tèxtil de Sabadell, i per part de pare, amb el sector metal·lúrgic del Poble Nou, a Barcelona. És llicenciat en Ciències Econòmiques i Empresarials per la Universitat de Barcelona.\nVa ser responsable del departament de comerç exterior d’un grup d’empreses industrials dedicat a la producció de material de logística i elevació. I posteriorment, va ocupar el càrrec de gerent de diversificació d’un grup industrial amb seu a Catalunya. Al sector públic, va exercir diferents funcions a la Direcció General de Promoció Comercial del Departament de Comerç, Consum i Turisme de la Generalitat. També va ser Director General de Promoció Comercial.\nEstà casat amb l’Helena Rakosnik des de l’any 1982 i tenen tres fills: la Patrícia, l’Albert i l’Artur. També és avi de la Gal·la i l’Helena.\nRegidor de l’Ajuntament de Barcelona de l’any 1987 fins el 1995, exercint-hi com a portaveu d’afers econòmics, portaveu del grup municipal i president del grup municipal de CiU.\nDiputat del Parlament de Catalunya des de l’any 1995 fins el gener del 2016. Ha estat Conseller de Política Territorial i Obres Públiques, Conseller d’Economia i Finances, Conseller en Cap de la Generalitat de Catalunya i President de la Generalitat des de desembre de 2010 fins al gener de 2016.


LA BIBLIOTECA EL MOLÍ -\nabr. 29, 2019 Societat\nUn miler de molinencs assisteixen a l’obertura de la Biblioteca El Molí\nDesprés de 22 mesos d’obres i d’una inversió propera als 3,6 milions d’euros, el nou equipament va iniciar el servei de cara el públic el dilluns 1 d’abril\nEl descobriment d’una caldera de carbó i d’una turbina elèctrica soterrats, restes del passat industrial de l’edifici, han endarrerit les obres d’adequació de l’entorn de la Biblioteca, que encara s’allargaran uns mesos més. De moment, només està disponible l’accés pel carrer Pere Calders.\nLa nova Biblioteca el Molí, situada a l’edifici de l’antiga fàbrica Ferrer i Mora, disposa de 2100 m², 250 m² dels quals estan destinats a l’àmbit infantil. L’antiga Biblioteca Pau Vila només disposava de 400 m². Aquest augment de l’espai disponible i l’ampliació dels horaris de servei han implicat un increment del nombre de treballadors de la Biblioteca.\nL’equipament, que gaudeix de moltes entrades de llum natural, disposa d’altres espais més enllà del seu ús estricte com a biblioteca: un equipament cultural que acull una sala d’actes estrenada el diumenge 7 d’abril amb una exposició fotogràfica del convilatà i Fill Predilecte Joan Janés, on es podran organitzar presentacions, xerrades i impartir formació en diferents àmbits, com ara tecnologia, idiomes, la creació o la cerca d’informació…, una sala infantil, espais destinats a la lectura i àrees amb ordinadors amb connexió a Internet i Wifi.\nEl nou equipament, que es va presentar en societat el 30 de març, permetrà que es puguin desenvolupar moltes més activitats que a l’antiga Pau Vila, ja que podran coincidir amb l’horari d’obertura de la Biblioteca, no com passava abans que, com que no disposava de més espai, s’havien de fer un cop la Biblioteca ja havia tancat. El volum d’activitats anirà creixent progressivament a mesura que vagi augmentant la programació cultural de la Biblioteca. Com a novetat, s’inicia el projecte Bibliolab, un nou format que consisteix en tallers formatius per aprendre a través de l’experimentació en els àmbits de la ciència, la tecnologia i les humanitats.\nA la planta baixa hi ha un espai dedicat a la col·lecció de llibres i publicacions locals o d’autors de la vila, a més de l’espai museogràfic, amb la turbina de l’antiga fàbrica. També hi està ubicada la bústia de retorn de documents i una de les novetats: dos punts de servei d’autopréstec, que permet als usuaris obtenir de manera autònoma documents en préstec utilitzant la targeta de soci, sense passar pel taulell de recepció. Els documents reservats es poden recollir directament en una prestatgeria destinada a les reserves.\nEl fons general de llibres és a les plantes 2 i 3, i disposa d’uns 40.000 volums. En l’operació de trasllat dels volums de l’antiga Biblioteca s’han descartat alguns exemplars massa vells o en mal estat, de manera que el fons ha minvat una mica. Per contra, s’ha guanyat molt d’espai per acollir nous volums i el fons s’ha ampliat amb nous centres d’interès dedicats al món laboral, les famílies, el Racó del Docent, la vida saludable, De l’hort a la Biblioteca i el turisme. Els usuaris del servei han de tenir en compte que si demanen algun préstec que no és a la nostra Biblioteca local, ella mateixa disposa d’accés a tot el fons documental de la Xarxa de Biblioteques Públiques de Catalunya.\nA més de llibres, la Biblioteca disposa d’altres formats per a la difusió de coneixement (CD, audiollibres, DVD…) i s’ha ampliat el fons especial de cinema.\nRespecte a l’antiga Biblioteca, l’horari de servei s’ha ampliat i, de moment, s’obrirà al públic els dimarts i dijous al matí, de les 9.30 a les 14.30, a més dels dissabtes, tal com ja es feia abans. L’horari de tarda és de dilluns a divendres, de les 15 a les 20.30. Del 15 de juny al 15 de setembre es mantenen els horaris, excepte els dissabtes, quan la Biblioteca estarà tancada.\nEl Llaç nº 554_Romà Català


GR 131 / Lanzarote / Etapa 1 / Órzola-Haría\nTrescant pel malpaís i pel Monument Natural de la Corona\nLa primera etapa del Camí Natural de Órzola a Playa Blanca comença al port de Órzola. el viatger s'allunya de la costa a la vegada que es va endinsant en el Monument Natural de la Corona, gaudint del seu extens malpaís custodiat pel volcà de La Corona. El poble de Máguez fa de avantsala del final de l'etapa, que separada per la Peña de María Herrera i La Atalaya, es localitza a la població de Haría.\nDesnivell: + 430 metres aprox.\nDistància: 12,21 Km. aprox.\nÓrzola (1) - Peñas de Andía - Malpaís - Monumento Natural La Corona (2) - aljibe - Máguez – Haría (3)\nAquesta primera etapa comença al port de Órzola (1) des d'on es pot visitar i es divisa l'illa de La Graciosa. La ressenya oficial i habitual transita per la carretera LZ-203 un parell de quilometres aproximadament. Naltros, a l’alçada del carrer Playa de la Cantería, abandonem la carretera i prenem un corriol que surt (poc definit) per la dreta. Variant més interessant i atractiva que evita anar pel marge d’una carretera. Seguim pel llit d’una riera seca, sense marques, fins deixar a la nostra dreta les Peñas de Andía. Més endavant enllacem amb la ruta oficial on observem els primers pals indicadors del Camí Natural de Órzola a Playa Blanca. En el punt quilomètric 3 la pujada intensifica la seva pendent. Un cop superades les rampes més dures el itinerari transita paral•lel a la carretera LZ-203 per un camí abalisat, iniciant a continuació un tram compartit de 390 metres aprox. per aquesta carretera. Més endavant, es gira a la dreta per un camí ample de terra, iniciant una pujada que s'endinsa en el Monument Natural de la Corona (2) gaudint del paisatge tan característic del malpaís. Uns metres abans del punt quilomètric 5, on una figuera (Ficus carica) custòdia la fita, la pujada incrementa la seva duresa. Coincident amb el punt quilomètric 6 i amb el final de la pujada s'inicia un nou tram compartit per carretera, de 500 metres aprox. en baixada. A continuació es pren un camí ample de terra que surt a la dreta de la carretera on podem gaudir de les immillorables vistes del Volcà de la Corona (2). Poc després el Camí Natural de Órzola a Playa Blanca abandona el Monument Natural de la Corona (2). Uns metres abans del punt quilomètric 8 es pot observar un gran “aljibe” al vessant de la muntanya, construcció que recull l'aigua de pluja per a ser acumulada al seu interior. Un cop superada una nova fita, comença una suau baixada que ens condueix al poble de Máguez. Transitem pels seus carrers, seguint els petits rètols indicadors, fins abandonar el poble per la carretera LZ-205. Després 250 metres aprox. per la carretera, es pren un camí per la dreta, que poc després comença a ascendir al mateix temps que s'estreny. Superat el punt quilomètric 11 finalitza la pujada i el camí s'eixampla i inicia el descens cap a la localitat de Haría (3). Entrem al poble, seguint un altre cop els petits rètols indicadors, fins a l'església ubicada a la bonica plaça León y Castillo on es pot gaudir d'un abundant conjunt arquitectònic compost entre d'altres de balcons tradicionals en molt bon estat de conservació. L’etapa finalitza a la plaça de la Constitució, al costat de l'ajuntament, en el panell interpretatiu. Naltros aturem el track a la plaça León y Castillo on donem per finalitzada aquesta primera etapa. Ens instal•lem en una concorreguda terrassa d’un bar on prenem l’àpat del dia acompanyat d’una cervesa ben fresqueta.\n(1) Port del nord de l'illa de Lanzarote on es localitza un petit nucli urbà denominat també Órzola, pertanyent al municipi de Haría. La dàrsena del port està protegida per dic d'escullera i blocs i contradic d'escullera, sent el port del punt de comunicació amb l'illa de La Graciosa, amb un trànsit intens de viatgers, amb finalitats turístiques en la majoria dels casos. Poc després d'abandonar les aigües abrigades del port es localitza el Parc Natural de l'Arxipèlag de Chinijo que, amb els seus més de 9.000 hectàrees, abasta la totalitat de l'illa de La Graciosa i la resta d'illots del Nord, a més de parcialment el Nord de l'illa de Lanzarote, incloent les planes de Jable i els cingles de Famara.\n(2) Espai Natural Protegit de gairebé 1.800 hectàrees, localitzat en el municipi de Haría, a l'illa de Lanzarote. Classificat per la Llei 12/1987, de 19 de juny, com a Parc Natural i reclassificat per la Llei 12/1994, de 19 de desembre, com Monument Natural de la Corona. El Volcà de la Corona és l'element principal que juntament amb el seu malpaís i les finques agrícoles properes posseeixen en conjunt un gran valor geomorfològic i paisatgístic. El tabaibal ralo és la representació botànica de major importància.\n(3) Municipi de l'illa de Lanzarote format per 10 nuclis de població, sent l'homònim el de major importància. Municipi amb diferents assentaments pre-hispànics, destacant per la seva peculiaritat el conegut com les Formatgeres de Bravo. Va patir en el passat diversos atacs pirates, sent el més devastador de l'1 d’Agost de 1586. Població dedicada a l'agricultura i la ramaderia, presentant en el passat altes taxes d'emigració a causa de les diferents crisis sofertes pel sector al llarg dels anys. Les festes patronals rendeixen honors a Sant Joan amb una tradicional foguera. Destaca en la localitat la Casa-Museu de César Manrique, la plaça León y Castillo i la plaça de la Constitució amb els seus rics conjunts arquitectònics.\nPrimera etapa i pressa de contacte amb el GR 131 i/o Camí Natural de Órzola a Playa Blanca. Una etapa molt interessant amb els suficients ingredients per donar-nos molt bones sensacions respecte al que ens resta de la travessa. Al poble de Haría ens hem allotjat en una típica casa compartida que disposava d’una magnífic terrat amb vistes, on hem pogut prendre una infusió mentre contemplàvem l’ocàs del sol.


Amb la íntenció de facilitar el procés de signatura electrònica, s'ha integrat la tramitació electrònica amb el component actefirm@. Per al seu ús es requereix la seva instal·lació prèvia.\nRecomanem l'accés a través de CL@VE, fins i tot REPRESENTANTS.\nCada tràmit a realitzar amb l'Ajuntament disposa d'una sol·licitud, amb tota la informació sobre el tràmit, normativa que l'afecta, instàncies PDF i la possibilitat de realitzar el tràmit telemàticament. Busqueu el tràmit per nom o per àmbit.\nPer a realitzar sol·licituds no contemplades en el catàleg de tràmits, podeu usar la sol·licitud de propòsit general, per a tramitació electrònica, o la Instància general, per a tramitació presencial. Disponible el model atorgament representació en procediments seguits davant l'Ajuntament de Vila-real.


Auditmobility es notícia al Diari de Girona - Audit Energia\nLa infografia del quart trimestre de 2019 elaborada per l’Institut Català d’Energia (ICAEN) amb relació a la mobilitat eficient a Catalunya mostra un increment exponencial de les matriculacions de vehicles híbrids i 100% elèctrics.\nAmb gairebé 16.000 turismes híbrids matriculats el 2019 –un 9% del total–, l’electrificació del transport és una realitat necessària per combatre la qualitat de l’aire a les ciutats i la reducció d’emissions de CO2 del transport.\nEls gairebé 3.500 turismes 100% elèctrics –un 2% del total– matriculats el 2019 representen tres vegades més dels que es van matricular a l’any 2016, i el 2020 s’esperen xifres molt superiors donada la gran oferta dels principals fabricants.\nGràcies a l’impuls de l’ICAEN en dotar la #XarxaRàpida amb 104 estacions de recàrrega ràpida de 50 kW, els usuaris poden recarregar 120 km en 30 min. El territori català disposa de 49 estacions de recàrrega superràpida (>120 kW), 302 estacions ràpides (50 kW), 292 estacions semiràpides (22 kW) i 1.077 estacions de recàrrega normal (<11 kW).\nDes d’Audit Mobility -la divisió de mobilitat sostenible d’Audit Energia (Grup Ditecsa)- es dissenyen i s’executen solucions de recàrrega dinàmica: la recàrrega del vehicle és variable en funció de la potència contractada i disponible per la casa, la comunitat de veïns o l’empresa. En via pública també hi ha restriccions a l’hora de gestionar els punts de recàrrega semiràpids (2×22 kW ), alimentats sovint d’un edifici municipal o un quadre elèctric d’enllumenat públic.\n«Ens trobem amb cases amb 4,4 kW contractats i un Hyundai Kona que demana 7,4 kW. Si no instal·lem un punt de recàrrega intel·ligent, el client hauria de demanar uns 9,2 kW i pagar uns costos fixes molt superiors a la factura elèctrica», comenta l’empresa gironina.\nPer a vehicles elèctrics que vulguin recarregar-se amb el sol, s’utilitzen punts de recàrrega gestionats per l’inversor. D’aquesta manera s’aconsegueix aprofitar l’energia excedentària de la casa si no hi ha pressa per recarregar el vehicle.\nGràcies a un conveni amb el Col·legi d’Administradors de Finques de Girona l’any 2018, des d’Audit Mobility s’ha treballat en assessorar els administradors de finques per tal que el veïns entenguin i acordin realitzar una instal·lació de recàrrega centralitzada. «La inversió està al voltant dels 200 ? per plaça d’aparcament, però la preinstal·lació elèctrica que realitzem permet un estalvi de més de 700 ? en material i mà d’obra a l’hora d’instal·lar el punt de recàrrega», comenten.\nLa solució és un valor afegit a la finca, ja que permet instal·lar un punt de recàrrega a propietaris de places d’aparcament que no viuen a l’edifici. L’empresa es fa càrrec del cost de l’energia general i en refactura el consum als usuaris mitjançant una App. S’eviten impagats i problemes entre veïns; s’aconsegueix una instal·lació ordenada, més econòmica en inversió inicial i en costos operatius.\nEls darrers anys i gràcies a les subvencions de la Diputació de Girona en les campanyes Del pla a l’acció s’han executat desenes d’instal·lacions a la província, la qual ja disposa de més de 50 punts de recàrrega pública. Des d’Audit Mobility, Servei Tècnic Oficial de CIRCUTOR a la província, remarquen que el ciutadà cada dia és més exigent a l’hora d’utilitzar les estacions.\nLa integració del punt de recàrrega a una app com Electromaps permet a l’usuari veure si està ocupat i no dependre de targetes. A més, les estacions de recàrrega en via pública requereixen d’un manteniment preventiu i correctiu, així com assistència remota als usuaris. Tot fa pensar que el cobrament de les recàrregues serà necessari per garantir-ne la qualitat del servei.\nA finals de 2019 va iniciar-se el servei de mobilitat elèctrica compartida gràcies a un Renault ZOE de la cooperativa Som Mobilitat. El vehicle estaciona i recarrega a l’aparcament de la Renfe de MIFAS, gràcies al conveni entre l’associació i la cooperativa per0 fomentar la mobilitat sostenible. El vehicle es pot reservar per hores o dies per una app.\ncomercial_ditecsa Sin categoría Eficiència energètica, mobilitat sostenible, Solucions energètiques, vehícle elèctric\nCopyright © 2021 Audit Energia.\t& Thanks to PlayZgo & Theme designed by Dinozoom


One Plus X Revisió d'ús de la vida real: aparells per utilitzar - Ressenyes\nPrincipal Ressenyes One Plus X Revisió d'ús de la vida real\nOne Plus X és un intent recent de One Plus, que sembla ser una oferta diferent en comparació amb els seus predecessors, com a mínim en qualitat construïda, aspecte, etc. Primera vegada que un telèfon Plus té un aspecte brillant i cridaner.\nVisualització 5 polzades AMOLED\nSistema operatiu Android Lollipop 5.1.1\nProcessador Quad-core de 2,5 GHz\nXipset Snapdragon 801\nEmmagatzematge incorporat 16/32 GB\nActualització d'emmagatzematge Sí, fins a 128 GB mitjançant microSD\nCàmera secundària 8 MP\nPes 138 g / 160 g\nPreu 16.999 INR / 22.999 INR\nQuè és la revisió, proves i opinions d'ús?\nAquesta revisió es basa en les nostres proves i ús ràpids fets amb el telèfon. Intentem portar el dispositiu fins als seus límits i esbrinar els resultats que importaran si teniu previst comprar aquest telèfon. Esperem que aquesta revisió us ajudi a obtenir respostes a les vostres consultes sobre el dispositiu.\nLlegiu també: Preguntes freqüents sobre One Plus X | One Plus X Full Specs\nVelocitat de llançament d'aplicacions\nLes aplicacions es llancen ràpidament en l’ús diari amb un temps de càrrega mínim.\nMultitarea i gestió de RAM\nAl voltant de 2 GB de memòria RAM és gratuïta al primer arrencada i no vam notar cap problema en canviar d'aplicacions i la multitarea va ser senzilla i senzilla. Però en un ús intens com el joc, vam notar un lleuger retard en canviar d'aplicacions que també podria passar amb qualsevol altre telèfon.\nHem provat de carregar pàgines web prou llargues, però no hem tingut cap problema amb el desplaçament o la càrrega de contingut, el navegador per defecte és google chrome, que fa una bona feina en aquest departament.\nEls no jugadors no experimentaran cap problema de calefacció amb aquest telèfon que no vam fer amb un ús casual, també en el moment del joc no vam experimentar problemes de calefacció importants.\nCàmera de poca llum\nEl rendiment de la càmera és mitjà amb poca llum, la interfície d’usuari de la càmera és bàsica, però té modes importants com HDR, imatge nítida, cosa que farà que l’obturador de la càmera sigui lent però produeixi millors imatges detallades.\nQualitat fotogràfica de llum diürna\nA la llum del dia, les fotos preses amb la càmera posterior són clares i tenen una bona reproducció del color i es veuen bé a la pantalla súper AMOLED.\nCàmera de mostres Llum diària, poca llum i llum artificial, amb flash i sense flash\nQualitat i so del vídeo\nLa claredat del vídeo és bona, però l’enfocament pot ser un problema, ja que us veureu tocant la pantalla per fer el focus, però bloqueja el focus que conserva fins que moveu el dispositiu ràpidament. El so és fort i clar, segons el disseny, l'altaveu es col·loca al lloc adequat i no es bloqueja.\nQualitat de selfie\nEls selfies a la llum del dia es veuen bé, però amb poca llum i la llum artificial, els selfies semblen granulats i tenen un soroll que no es pot ignorar.\nVelocitat de llançament de la càmera i temps de captura\nEl llançament de la càmera és ràpid i s’obre força ràpidament. L'obturador de la càmera és ràpid, però amb la calefacció es torna una mica lent. També si el mode d'imatge neta està activat, l'obturador de la càmera es torna lent i l'enfocament automàtic requereix més temps.\nOPX només admet 5V / 1,5A tot i que ve amb un carregador de 5V / 2A. Es triga aproximadament 2 hores i 15 minuts aproximadament a carregar-se del 100% al 100%\nPantalla a temps\nEns va decebre veure dues hores i una mica més de dues hores de pantalla a temps durant el nostre ús.\nDesguàs de la bateria en espera\nDurant la nit vam veure una descàrrega de la bateria del 10% respecte al nivell real, de nou no és molt bo, però no ens preocupa massa. També el telèfon estava en 3G amb el wifi desactivat i altres ràdios com el bluetooth tampoc no estan actives.\nAspectes i disseny\nOnePlus X sembla un telèfon molt premium en termes de disseny i qualitat construïda i té vidre frontal i posterior brillant, però oneplus també subministra una funda de silicona al paquet del telèfon que proporciona una bona protecció i evita empremtes digitals i rascades.\nTé metall de primera qualitat a les vores i vidre a la part davantera i posterior. També va obtenir un vidre de goril·la Corning 3 per protegir-lo, que s’afegeix a la qualitat general construïda.\nOne Plus X pesa al voltant de 138 grams, que és bastant lleuger i té vores de metall bisellades que donen bona sensació quan el teniu a la mà i l’ús del dispositiu amb una sola mà també és bo. Tanmateix, la part posterior i el frontal brillant poden fer que el telèfon rellisqui de vegades.\nEl sistema operatiu Oxygen, que és una superposició personalitzada a One Plus X, és suau i sensible principalment, no sembla una pell pesada.\nVisió general de la pantalla\nOne Plus X té una pantalla súper AMOLED que sembla nítida, clara i nítida, i ofereix una de les millors pantalles en aquest factor de forma.\nVisibilitat exterior (brillantor màxima)\nLa visibilitat a la llum del sol és bona no és fantàstica per a un plus x, però la brillantor s’ha d’establir a alta quan es vulgui utilitzar a l’exterior.\nMostrar claredat i colors\nLa densitat de píxels és bastant alta amb 1080p, cosa que fa que les coses es vegin nítides i clares; no es poden veure píxels a simple vista. Els colors es veuen bé, també es pot veure un color blanc i negre intens amb tons blancs adequats.\nQualitat de la trucada\nLa qualitat de les trucades era clara per ambdues parts, no ens vam enfrontar a cap problema.\nForça Wifi, abast\nLa força del wifi és bona i tenim -51 dbm, ja que qualsevol cosa superior a -60 dbm és bona, de manera que tenim una bona recepció de senyal en termes de wifi.\nVelocitat de llançament Asfalt 8 i Mordern Combat 5 carregat ràpidament sense gaire temps de càrrega.\nVam observar algunes petites caigudes de fotogrames mentre jugàvem a Asphalt 8, però l’MC5 funcionava sense problemes, vam jugar els dos jocs durant 10 minuts cadascun.\nCalefacció mentre es juga\nOne Plus X s'escalfa a la part superior de l'esquena mentre jugava a alguns jocs d'alta definició com MC5, Asphalt 8, però era bastant còmode de mantenir. No es va notar cap escalfament important durant els jocs i la temperatura del telèfon era inferior a 40 graus durant la prova de joc.\nOnePlus X sembla un bon telèfon pel seu preu, té una interfície d'usuari lleugerament nova amb opcions i funcions personalitzades, però funciona molt bé en les tasques d'ús del dia a dia. El maquinari del dispositiu és capaç de manejar jocs pesats, però sembla que el sistema operatiu Oxygen no està tan optimitzat per jugar a jocs pesats que, sense problemes, però les futures actualitzacions de programari poden solucionar-ho.\nComproveu l'assistència de VoLTE, activeu VoLTE o feu trucades de veu d'alta definició sense VoLTE activat\ncom esborra la vostra foto de perfil de Google\ncom saber si una imatge ha estat photoshopped


Realfooding o com alimentar-te a base de “menjar real”\n"Quan fem servir manlleus de l’anglès per referir-nos a conceptes que estan definits en la seva llengua habitual, és una acció d’esnobisme totalment innecessària"\nEls manlleus de l’anglès sempre han format part de l’argot dels àmbits més especialitzats de la recerca científica i del món empresarial. En molts casos, necessaris per la no existència en un idioma determinat d’un terme concret per definir algun concepte degut a la seva novetat o la seva raresa.\nL’ús dels manlleus de l’anglès per part dels professionals d’un àmbit concret els atorga una aureola d’experts que sovint causa una certa admiració en els profans de la matèria. Però quan fem servir manlleus de l’anglès per referir-nos a conceptes que estan perfectament definits en la seva llengua habitual, aleshores és una acció d’esnobisme totalment innecessària.\nEl nostre meravellós món de la gastronomia malauradament no està exempt de l’ús de manlleus de l’anglès per referir-se a conceptes que la nostra estimada -i putejada- llengua catalana té molt ben definits. Per ser completament honest, cal dir que resumir en una sola paraula un concepte que, en la nostra llengua calen tres paraules o més, és molt còmode, però el drama apareix quan has de fer servir un manlleu de l’anglès o de qualsevol altre idioma que no és el propi.\nA títol d’exemple amb la pandèmia de la COVID-19 els manlleus Take away i Delivery s’han posat de moda i els podem trobar escrits arreu. Són els conceptes catalans de tota la vida “menjar per emportar” i “menjar a domicili”. No cal dir que per la població de més edat o no familiaritzada amb l’idioma anglès l’ús dels manlleus és més una limitació que una ajuda, sobretot si pretenem vendre a l’univers més ampli possible de població.\nEl motiu que m’ha portat a escriure aquesta reflexió ha estat que aquesta setmana he llegit en diverses publicacions de les xarxes socials, el manlleu “batch cooking” o també “badge cooking”. El concepte en sí no és altre que cuinar un plat o un seguit de plats en quantitat suficient perquè en tinguis per més d’una ocasió, i els divideixes en racions que conserves en recipients hermètics tipus Tupperware, envasats al buit o congelats. Sapigueu que si practiqueu el “batch cooking” -o allò de cuinar el dissabte o el diumenge per tota la setmana-, aleshores sou uns “realfooders”.\nEls “influencers”, aquests personatges tan “cools” que ens il·luminen dia a dia a les xarxes socials, han descobert, i per tant creuen que han creat tendència, aquesta pràctica de cuinar el cap de setmana per tota la setmana. És el que moltes persones porten fent des de fa molts anys, degut a la manca de temps que tenen en el dia a dia, i que es resisteixen a solucionar a través de plats precuinats o de menjar ràpid. Quants avis i àvies, i mares i pares, no sabien que eren unes “realfooders” que practicaven el “batchcooking”!\nAh! El “Realfooding” és un concepte del moviment “RealFood”, que té per objectiu principal allunyar-se de l’alimentació a base d’aliments ultraprocessats.


el blog d'EDUARD PLANA: EL MANUAL OBAMA\nA hores d’ara dir que ha guanyat les eleccions Obama no és dir res nou. El que us volia comentar és el fet de que es veu com aquest senyor ha fet un curs de lideratge o com a mínim el que li fa els discursos.\nFixem-nos, si ens presentéssim en unes eleccions explicaríem quins PROBLEMES tenim (que de fet és el que fem buscar els nostres problemes) i busquem SOLUCIONS. El senyor Obama ven un canvi, i com ho fa? No explicant que està malament, perquè de fet cadascú veurà coses diferents sinó que diu és hora del canvi (on tothom si veu reflectit) i a més afegeix estem plens de REPTES. Aquest home és un manual: ha transformat el seu pensament i ha fet transformar el dels seus votants. Transforma els problemes en reptes, mira el mon de forma positiva per aconseguir els objectius plantejats.\nLa seva victòria, és un exemple de que mirar les coses en caire positiu et fa arribar allà on vols. Quan perd les primeres primàries té un discurs positiu on deixa clar que treballant nosaltres podem (YES WE CAN) i aquest lema ens pot servir a tots. Nosaltres podem. I és aquest discurs que diferencia la gent que arriba lluny a l’altre gent, el yes, we can.. si nosaltres podem, creiem en els nostre poder, les nostres habilitats i LA NOSTRA CAPACITAT DE TREBALL per aconseguir el que realment volem i per això dediquem tots els nostres esforços a aconseguir-ho.\nNo hi ha prou en dir jo puc fer una cosa, cal dedicar tot el temps que faci falta i la màxima intensitat a aconseguir l’objectiu que un vol. Per això moltes personalitats que han aconseguit arribar molt lluny durant el camí han abandonat certes coses perquè els hi feia incompatible el poder dedicar-se a dos temes a la vegada. Hi ha qui abandona la vida familiar per la pública, o la pública per la familiar, el món laboral.. etc.\nÉs per això que cal en primer terme tenir clar cap on vull anar, preguntar-se (pregunta típica meva en entrevistes de treball) què vull ser quan sigui gran? Cap a on vull anar? Què m’agradaria fer? Cal afegir, puc? Que puc fer per poder? En què m’haig de preparar? I una vegada que estic preparat què haig de fer? Què estic disposat a fer per arribar on vull? A què renunciaré?\nSi això fos una classe magistral avui us (ens) ficaria una prova per fer\n1- busca problemes durant el dia i transforma’ls en reptes. Ex. No em porto bé amb un company (i això em provoca angoixa) tinc el repte de portar-me bé.. o el repte de superar les angoixes\n2- Parla amb la gent, durant les converses trobaràs moments en que no hi estareu d’acord fins hi tot poden haver moments tensos. En aquell moment fica’t a la seva pell. Per què pensa així? Perquè vol actuar d’aquesta manera? Potser veurem que el món és diferent segons on es miri, depenent de la educació, principis i experiències de la persona que mira i no pas del fet objectiu del que es tracta. (donem per fet que alló que estem veient és així i ja està i no sempre passa..).. exemple.. mira el dibuix que veus? Només una dona gran? Estàs segur que només això? No pot ser que t’equivoquis? I si jo estic veient una altra cosa? Fixa’t potser al final trobes una joveneta. A vegades les coses són com les mirem.. no són com són.


Dibuixos i alertes subratllades: les propostes literàries d'Anna Guitart - TV3\nTanquem la setmana d'"Els matins" concentrats en les propostes d'Anna Guitart, que avui comença parlant-nos d'una notícia del món editorial: la compra per part de Penguin Random House de l'editorial Salamandra.\n10/05/2019 - 08.45\n"Sabrina", de Nick Drnaso\nDe l'extens catàleg de Salamandra, que ens recorda Anna Guitart que edita els exitosos llibres de Harry Potter, i inspirada per la trista notícia sobre la desaparició i assassinat de Janet Jumillas a Cornellà de Llobregat, ha escollit "Sabrina", de Nick Drnaso.\n"És un còmic per a adults -i la primera novel·la gràfica nominada al Man Broker- protagonitzat per una jove que desapareix sobtadament tornant de la feina". La novel·la retrata l'angoixa dels que la busquen, la seva germana, el nòvio, un antic amic... i com la filtració d'un vídeo sobre la noia desapareguda afegeix la pressió dels mitjans al dolor i la pèrdua.\n"La pregària de Txernòbil", de Svetlana Aleksiévitx\nLa segona lectura que ens proposa avui Anna Guitart té a veure amb el retorn a casa dels habitants de Fukushima (Japó), després de l'accident a la central nuclear el 2011. El firma una premi Nobel, Svetlana Aleksiévitx, a qui ens convida a descobrir amb "La pregària de Txernòbil", ambientat a la ciutat ucraïnesa onl'abril de 1986 va tenir lloc l'accident nuclear considerat el més greu de la història.\n"Ha fet un exercici de periodisme extraordinari, ha anat allà i ha recollit testimonis dels que ho van viure i de persones que es van negar a fugir de casa", explica Anna Guitart.\nPer a l'autora, aquells que van viure Txernòbil són els supervivents de la Tercera Guerra Mundial: "viuen en un lloc on tot sembla completament normal, però el mal s'amaga rere una nova màscara i qualsevol cosa pot matar-te: l'aigua, el sòl, una poma, la pluja".\n"El fill invisible de la natura", de Gianumberto Accinelli\nInquiets pel futur de la humanitat i també per la progressiva desaparició d'espècies que ens detallava aquesta setmana l'informe de la Plataforma Intergovernamental sobre Biodiversitat i Serveis dels Ecosistemes, un organisme independent creat per l'ONU, hi ha un llibre que cal tenir sempre a la tauleta de nit: "El fil invisible de la natura", de Gianumberto Accinelli (Editoral Libros del Zorro Rojo).\n"El fil invisible de la natura" ens recorda -com l'informe de l'ONU, que dibuixa un futur amb escassedat d'aliments, guerres i altres mals si no aturem el comportament depredador dels humans- que "a la natura tot està connectat per un nombre infinit de fils invisibles, uns vincles que s'han de respectar".\nTé il·lustracions de Viola Serena i és un bon regal per als lectors més joves.\nEls llibres de la setmana: els casos de desaparicions, el desastre nuclear de Fukushima i el perill d'extinció de diferents espècies


L´Ajuntament obri els horts de la Rambleta i autoritza la seua gestió a una associació vinculada al barri de Sant Marcel·lí\nEl vicealcalde i regidor d’Ecologia Urbana, Sergi Campillo, explica que els horts estan plenament integrats en el Parc de la Rambleta i permetran gaudir els veïns i veïnes d’una agricultura de proximitat\nEls horts de la Rambleta ocupen una superfície de 8.126 m2 junt a la primera fase del Parc de la Rambleta. A la parcel·la hi ha 48 horts i 7 taules d’horts adaptats, per a persones amb diversitat funcional. Una iniciativa amb la qual “pretenem fomentar la participació ciutadana, el desenvolupament sostenible i l’autogestió per part de les persones usuàries. A més de promoure l’educació ambiental i establir valors de conservació de la biodiversitat”, segons el vicealcalde i regidor d’Ecologia Urbana, Sergi Campillo.\nL’Ajuntament de València ha posat en marxa una nova zona d’horts urbans a la ciutat, concretament en la Rambleta, ubicats junt al parc en una superficie de 8.126 m2. De la seua gestió s’encarregarà durant els pròxims 4 anys l’Associació Horts Urbans Rambleta vinculada al barri de Sant Marcel·lí i constituïda amb este motiu. El vicealcalde i regidor d’Ecologia urbana, Sergi Campillo, ha destacat que els horts estan plenament integrats en el parc, tal i com reclamaven les entitats veïnals.\nA la parcel·la hi ha 48 horts i 7 taules d’horts adaptats, per a persones amb diversitat funcional. L’aigua sobrant del rec tornarà cap a l’estany del Parc de la Rambleta, circulant per una sèquia ja executada en el projecte de la primera fase del parc. També s’instal·larà una cebera, pel Servici de Pobles de València, gràcies a la col·laboració del Consell Agrari municipal i de l’I.E.S. “Ciutat de l’Aprenent”. Campillo ha valorat que “els veïns i veïnes de Sant Marcel·lí i adjacents podran gaudir a partir d’ara d’una agricultura de proximitat en un espai que ha condicionat l’Ajuntament”.\nEl vicealcalde ha explicat que “amb la creació d’horts urbans, pretenem fomentar la participació ciutadana, el desenvolupament sostenible i l’autogestió per part de les persones usuàries. A més de promoure l’educació ambiental i establir valors de conservació de la biodiversitat”. Així mateix, el regidor d’Ecologia Urbana ha convidat a la ciutadania a visitar este Parc de la Rambleta, el qual considera “un dels nostres parcs ajardinats més importants perquè en la seua construcció es va seguir un criteri de naturalització, és a dir, deixar que la vegetació es desenvolupe de manera natural”.\n“És recomanable visitar este parc per descobrir com es pot fer un bosc urbà dins de la ciutat de la manera més natural possible i, ara que obrim els horts urbans, fer ús d’este de dinamització del barri i socialització del veïnat entorn a una activitat tan saludable i tradicional com és l’agricultura”, ha conclòs Campillo.


Aprovació definitiva dels pressupostos 2020 a Bétera - Noticias CAMP DE TURIA\nAhir dimarts, 4 d’agost, Bétera va celebrar un Ple Extraordinari per a aprovar definitivament el Pressupost General i la Plantilla de Personal de l’Ajuntament de Bétera per a l’exercici 2020.\nTambé es va procedir a la resolució de les al·legacions presentades. En aquest cas, les úniques al·legacions presentades han sigut les de l’Associació de Veïns/es del Camí Paterna.\nEls portaveu de l’equip de Govern, Manuel Pérez, i les portaveus de Compromís i PSPV-PSOE, Cristina Alemany i MªJosé Ballesteros, respectivament, van intervindre durant el ple per a exposar les seues postures.\nManuel pérez, ha agraït el suport de quasi tots els grups polítics representats en l’Ajuntament, lamentat que no es s’hi haja pogut aprovar per unanimitat. D’altra banda, ha posat en relleu el que representen aquests pressupostos per a la ciutadania de Bétera, en la situació actual en la qual es trobem.\nPer la seua banda, Cristina Alemany, va indicar que el seu partit hi havia votat en contra de l’urgència per les formes en què s’ha convocat aquest ple extraordinari. Però no obstant, va destacar que votarien a favor dels pressupostos en benefici de les veïnes i veïns de Bétera.\nMªJosé Ballesteros va explicar de nou el sentit del vot del seu partit indicant que aquests pressupostos “no eres democràtics” com s’anunciaven.


Abril | 2011 | Arran de l'Ebre\nArran de l’Ebre\nde Cinta Arasa i Carot\nArchive for Abril de 2011\nDemà, Diada de Sant Jordi, estaré signant On és el Sol, Cucafera?, Arran de l’Ebre (Aeditors) i Emergència al País de la Màgia (Onada Edicions) al stand d’El Nus de llibres, a Passeig de Gràcia, 45, a Barcelona.\nFira Literària Joan Cid i Mulet de Jesús\nV FIRA LITERÀRIA JOAN CID I MULET “GÈMINIS” 12 al 16 d’ABRIL de 2011\nPrograma oficial d’actes DILLUNS 11 D’ABRIL 20.00 h Presentació del llibre Micalet Verderol de Manel Ollé. Pagès Editors. Lloc: Sala Jordi Brull.\nDIMARTS 12 D’ABRIL 20.00 h Inauguració oficial de la Fira a càrrec de la Sra. Muriel Casals Presidenta d’Òmnium Cultural. La Sra. Casals pronunciarà la conferència inaugural “Entre l’economia i la política”. Lloc: Sala Jordi Brull. Presentació del recull d’Ex-libris dissenyats per l’artista Frederic Mauri en homenatge als protagonistes de la revista Gèminis. Presentació del recull de texts literaris d’autores ebrenques Tastets coordinat pel CPNL i Òmnium Cultural Terres de l’Ebre . 21.00 h Presentació de les bases del reconeixement cultural “Lo Grifollet” així com del concurs d’idees per a dissenyar-ne la imatge. Organitza: Òmnium Cultural Terres de l’Ebre. Lloc: Sala Jordi Brull.\nDIMECRES 13 D’ABRIL 10.30 h Els instituts a la Fira. Taula rodona “Els treballs de recerca”. Participarà el mateix alumnat dels instituts i el seu professorat. Els Instituts participants són l’Institut de Roquetes, l’Institut de Tortosa, l’Institut Joaquim Bau i el Col·legi Sagrada Familia de Tortosa. En acabar, entrega dels premis corresponents al IV Concurs de Treballs de recerca en l’àmbit literari i de l’exili. Presentació del llibre recull del treball guanyador de l’edició passada Gèminis de Verònica Hernández. Durant el decurs de l’acte hi haurà la intervenció de la cantautora Montse Castellà. Lloc: Sala Jordi Brull. 19.30 h Passi del DVD Manel Pérez Bonfill de Josep Joan i Segarra, de la col·lecció Imaginari Col·lectiu. 20.00 h Sessió del Club de Lectura de la Biblioteca de Jesús, coordinat per la professora de la URV Mònica Sales. Es comentarà el llibre Blaus de l’escriptora tortosina Zoraida Burgos. 20.00 h Recital poètic amb poemes de Zoraida Burgos. Lloc: Sala Jordi Brull.\nDIJOUS 14 D’ABRIL 20.00 h Presentació del recull de contes I un cop de vent els despentina de Jesús M. Tibau i del curtmetratge Magnetisme elaborat per l’alumnat de 6è de l’Escola Daniel Mangrané a partir d’un del seus contes. Durant la presentació es llegirà el conte i es projectarà el curtmetratge. Lloc: Sala Jordi Brull.\nDIVENDRES 15 D’ABRIL 11.00 h Conta contes per l’alumnat de Educació Infantil de l’Escola Daniel Mangrané i de la Llar Espurna. Es contarà “La caputxeta”, a càrrec de la Biblioteca del Punt@Jove. Lloc: Escola Daniel Mangrané. 11.00 h Contacontes per l’alumnat de l’Escola Daniel Mangrané i del CEE. Sant Jordi. Presentació del conte “Emergència al País de la Màgia” de Cinta Arasa. En acabar l’alumnat del CEE Sant Jordi exposarà el conte amb el que han guanyat d’edició del premi Alvent. Lloc: Gimnàs de l’Escola Daniel Mangrané. 13.00 h Menú literari, a càrrec d’autors locals. Es realitzarà la lectura del “Menú de Fina Anglès”. Col·labora: AMPA Escola Daniel Mangrané Lloc: Menjador escolar Escola Daniel Mangrané. 15.00 h Rua de Sant Jordi pels carrers del poble. Ens visitaran dracs, prínceps i princeses. Organitza: Escola Daniel Mangrané. 19:30h Passi del DVD Gerard Vergés de Josep Joan i Segarra, de la col·lecció Imaginari Col·lectiu. 20.00 h Conferència “Gèminis”, a càrrec de l’escriptor Emigdi Subirats. 21.00 h Recital de poemes sobre Gerard Vergés. 22.00 h Presentació del llibre Baix Ebre: 17 excursions a peu de Vicent Pellicer. Cossetània Edicions. Lloc: Sala Jordi Brull.\nDISSABTE 16 D’ABRIL Presència d’estands de diferents llibreries, biblioteques i editorials, així com d’entitats de caire cultural o lingüístic. Durant tot el dia, tallers de llengua i literatura per als més petits, coordinats pels estudiants de Filologia Catalana de la URV, així com per diferents monitors del Centre d’Estudis de la Indumentària de Jesús. Els tallers inclouran la lectura de poemes, recerca de texts, passatemps, encreuats, cal·ligrames, elaboració de murals… Hi haurà inflables per als més petits. Lloc: Plaça Pati de la Immaculada. 10.15 h Inauguració del Club de Fans de Muniatto a l’estand dels Contes de Muniatto. Tots els xiquets i xiquetes que estiguen interessats s’hi poden inscriure. 10.30 h Esmorzar d’escriptors i escriptores. Es realitzarà un cafè-tertúlia al voltant de la col·lecció Paraula Ebrenca de March Editors. Col·labora Òmnium Cultural Terres de l’Ebre. Lloc: Plaça Pati de la Immaculada. 11.30 h Taller de microcontes a càrrec de l’escriptor Joan Pinyol. Col·labora:Òmnium Cultural. Lloc: Sala Jordi Brull. 12:00h Taller d’il·lustració de contes, a càrrec d’Ester Besolí. Lloc: Plaça Pati de la Immaculada. 12.00 h Entrega dels premis corresponents a les activitats realitzades al Punt@Jove de Jesús i presentació del llibre de creació col·lectiva Pincetes de l’Escola Daniel Mangrané. Lloc: Plaça Pati de la Immaculada. 14.00 h I Trobada d’autors dels Països Catalans. Dinar literari amb lectura lliure de texts. S’hi pot inscriure tothom qui vulgui. Inscripció prèvia, al tel. 977 500 735. 17.00 h Contacontes infantil, amb Irene López, que explicarà diferents contes del Bagul de les meves joguines. Lloc: Plaça Pati de la Immaculada. 18.00 h Actuació de la cantautora Montse Castellà amb el seu espectacle literari i musical “Gèminis”, creat especialment per a la Fira. Durant els diferents dies de la fira s’aniran passant gravacions dels mateixos autors de les presentacions de les seues novetats editorials. Així mateix es podrà visitar durant tots els dies de la Fira diferents exposicions: El dissabte 16 estarà obert l’espai d’exposicions entre les 11.00 h i les 13.30 h i entre les 17.30 h i les 19.30 h: -Anys i treballs amb il·lustracions de Frederic Mauri i poemes de Manolo Pérez Bonfill. Col·labora Ajuntament de Tortosa, i la Biblioteca Marcel·lí Domingo. -Xeic! Paraules de l’Ebre. Col·labora: CPNL. -10 de juliol, jo també vaig ser allí! Col·labora: Òmnium Cultural. El dissabte dia 16 tots els autors/es que vulguen ens poden fer arribar els seus llibres per poder-los vendre a la Fira. S’hauran d’entregar a primera hora a l’estand de l’EMD de Jesús. El preu haurà de constar en llapis al primer full del llibre. S’hauran de recollir en acabar la Fira a les 20.00 h.\nOn és el sol, Cucafera?\nEl bloc de l'escriptor Joan Pinyol\nEl bloc de l'escriptor Rodolfo del Hoyo\nEl bloc de Muscat\nEl bloc del periodista Oriol Gracià\nEl bloc del Sr. Kulimandris\nPàgina de l'escriptora Coia Valls\nArran de l'Ebre a Aeditors\nArran de l'Ebre al Facebook\nOn és el Sol, Cucafera? a Aeditors\nOn és el Sol, Cucafera? al Youtube\nLes pàgines que m'agraden\nAssociació de Joves Escriptors en Llengua Catalana\nLlibreria Catalònia de Barcelona\nLlibreria la 2 de Viladrich de Tortosa\nLlibreria Serret de Vallderures\nPàgina web de l'escriptora Marta Pérez Sierra\ncintaarasa en 8 de març, un ram de gine…\nAnna Urioste en 8 de març, un ram de gine…\ncintaarasa en Cicle Tritextuals amb Jordi Ce…\nrcasas22 en Cicle Tritextuals amb Jordi Ce…


El llibre dels morts - SBM-XEIX\nInici > Cultivar la mirada matemàtica > El llibre dels morts\ndissabte 7 d’agost de 2010, per Josep L. Pol i Llompart\nEtiquetes: Geometria mesura\nPassejant pel mercat d’Artà, els dimarts, trobam aquesta botiga en un carrer proper. De prim compte, un pot arrufar el nas i pensar que la gent que ha decidit penjar aquest logotip no coneix gaire el principi de les palanques d’Arquimedes.\nUna segona mirada, ens pot fer pensar que realment el plat no té perquè estar buit i que, per tant, potser amb el material adequat, l’equilibri és possible. Clar que per això necessitam fer mesura. Una estimació dels braços corresponents ens dóna una relació de mides de 5 a 2. Això vol dir que el material que hi hagi en el plat haurà de tenir una massa dues vegades i mitja superior a la massa del pes prismàtic que penja de l’esquerra.\nAra necessitam fer una estimació del volum de cada part. Prenent valors aproximats sobre una quadrícula, tenim que:\nSuposem ara (què seria de les matemàtiques sense aquest verb!) que el plat és un casquet esfèric i que per tant, la seva capacitat és (on "a" és el radi de la secció circular). A més, suposarem que el plat és ple (no hi ha rebava dibuixada).\nI suposem que el pes és un prisma de base hexagonal (on el poc que surt per sobre compensa el plat i cadenes de l’altre costat) i que, per tant, el seu volum és: (on "a" és el costat de la base hexagonal). En l’esquema de mesures, el valor de 9,0 correspondria a dues apotemes.\nAixí les coses, la relació entre ambdós volums (plat/pes) és de 6,86. Per tant, aplicant el coeficient de palanca de 2,5 resulta que, si volem que la balança quedi anivellada, el pes hauria de tenir una densitat de 2,74 (6,86/2,5) vegades el líquid que pugui omplir el plat. Si suposem que el pes és de ferro o llautó, com passa habitualment, tindríem una densitat d’uns 8 kg/l, la qual cosa obligaria a tenir el plat ple d’alguna cosa que fos densa com 2,9 kg/l.\nDescartats l’aigua (d=1 kg/l), el mercuri (13,6 kg/l) o l’oli (0,9 kg/l), hauríem de pensar en àrids com l’arena (< 2,5 kg/l) o bé, tractant-se d’una botiga de productes naturals, el talc, que presenta una densitat prou propera de 2,8 g/l.\nIdò, vos demanareu, a què ve el títol de l’article? Doncs que si un en volgués sortir més aviat, podria invocar simplement algun precedent històric rellevant, com el del judici d’Osiris en la imatge que ens ofereix el papir d’Ani, de quasi 26 m, elaborat durant la dinastia XVIII cap el 1300 aC.\nEn aquesta famosa escena, Anubis compara el pes d’una ploma amb el pes del cor del faraó, que havia de ser més lleuger si volia anar més enllà. Clar que segons s’aprecia en el dibuix, els braços no són iguals i, qui vulgui anar més enllà...\nLes fraccions del cel


Mobilitzacions a Catalunya pel segon aniversari de l'1-O - À Punt\nMobilitzacions a Catalunya pel segon aniversari de l'1-O\nEls manifestants recorden la consulta sobiranista i els incidents amb les forces de seguretat.\nImatge de la concentració independentista a les portes de la caserna de la Guàrdia Civil de Girona / David Borrat (Efe)\n01 d'octubre 2019 - 14:00\nVora 300 persones protesten des de primera hora del matí a Girona en el segon aniversari del refèrendum de l’1-O, una efemèride que ve marcada també per la proximitat de la sentència sobre el procés. Els manifestants s'han concentrat a les portes de la caserna de la Guàrdia Civil, on han llançat algun ou i han proferit crits contra les forces de seguretat, com "no us mereixeu la senyera que porteu".\nUn cordó policial dels Mossos d'Esquadra ha frenat la marxa abans d'arribar a la caserna, i la protesta s'ha desviat cap a la subdelegació del govern. A mitjan matí un subgrup de 50 persones derivat d'aquesta mobilització ha tallat durant unes hores el trànsit a la Gran Via Jaume I, en les proximitats de l'edifici de la delegació, després d'haver-lo decidit en una assemblea improvisada en ple carrer. Efectius de la Policia protegeixen l'accés a l'estació de l'AVE, ja que en protestes anteriors els manifestants van tallar aquest servei.\nLa capital gironina concentra ara mateix les protestes més significatives pel segon aniversari de l'1-O. Diverses organitzacions han convocat un seguit de mobilitzacions per tot Catalunya per a recordar la data.\nA Barcelona s'ha convocat una manifestació a les set de la vesprada, que eixirà de la plaça de Catalunya i acabarà a l’Institut Balmes, on van tindre lloc les càrregues policials de l’1-O. Els Mossos d'Esquadra han demanat el tancament dels accessos a la parada de metro de Sants Estació Barcelona de manera preventiva per motius de seguretat.\nLa presó de Lledoners, on estan ingressats els nou dirigents independentistes que esperen la sentència, també serà punt final de diverses marxes convocades a la comarca del Bages. Una vegada arriben a la presó, està prevista la intervenció de la presidenta de l’Assemblea Nacional Catalana (ANC), Elisenda Paluzie. L'Assemblea no ha fet cap convocatòria global de protestes, però les delegacions territorials han organitzat diversos actes.\nAltres localitats catalanes, com ara Tarragona, Sabadell o Tàrrega, també acolliran concentracions al llarg del dia.\nEls CDR demanen un "pas avant"\nCoincidint amb l'aniversari de l'1-O els Comités de Defensa de la República (CDR) han afirmat que cal "estar disposats a no fer cap pas arrere, sinó a fer un decidit pas avant".\n"Vam nàixer per a defendre un referèndum. Vam créixer per a defendre una república. Serem qui faça tremolar l'enemic. I guanyarem. No en tingueu dubte", es pot llegir en el manifest que han publicat amb motiu de l'efemèride a través del seu compte de Twitter.\nEl document reclama a les forces independentistes que frenen les acusacions contra els CDR. Els representants dels comités recorden la detenció de setze membres i les acusacions contra un centenar més per les diferentes accions que han protagonitzat en defensa de la república catalana.


DECÀLEG DE MESURES URGENTS PER ALS AUTÒNOMS\nL’Associació de Treballadors Autònoms (ATA) ha definit un decàleg de mesures urgents per al treball autònom, que considera haurien d'aprovar-se en els propers mesos.\nMillorar la protecció social del col·lectiu, i més concretament l'actual prestació per cessament d'activitat. Caldria assimilar-la a la prestació d'atur, per la qual cosa és necessari dotar-la de major quantia i durada de la protecció. A més, seria necessari incloure el dret al subsidi, l'ajuda de 426 euros a la qual tenen dret els treballadors assalariats una vegada finalitzen la prestació de l'atur i de la qual estan exclosos els autònoms.\nCombatre els falsos autònoms. Per a això ATA proposa un registre obligatori on tots els autònoms estiguin obligats a comunicar a la Seguretat Social la seva condició de TRADE, quan el 75% dels seus ingressos depengui d'un sol pagador. I que estiguin també obligats a comunicar l'empresa o grup d'empreses per la qual presten el seu servei.\nPermetre que la cotització dels autònoms societaris al Règim Especial de Treballadors Autònoms (RETA) sigui una despesa de l'empresa, com l'és actualment la retribució que rep un autònom societari i no una despesa de l'autònom. Aquesta mesura permetria que molts autònoms societaris augmentessin la seva base de cotització i ho fessin en funció de la seva retribució i no com ocorre en aquests moments, on la meitat (53%) cotitzen per la base mínima, atès que la cotització els costa a ells i no es considera despesa de l'empresa.\nÉs fonamental permetre l'aprovació al Congrés de la Proposició de Llei de Ciutadans que estableix un règim sancionador a les empreses i administracions públiques que no compleixen els terminis que estableix la llei, alhora que engegar una bústia anònima de morositat on autònoms, pimes i resta de proveïdors puguin denunciar de forma anònima aquelles empreses o administracions que fan pràctiques il·legals en matèria de morositat.\nMantenir el límit actual de mòduls per a sectors com el transport i l'agricultura i no reduir-los a la meitat el proper any. Això significaria expulsar del sistema de mòduls a molts autònoms amb baixos ingressos, la qual cosa portaria associada un dany important per a la seva activitat.\nFacilitar la deducció dels pagaments electrònics per part dels autònoms quan es realitzen per via telemàtica o pagament pel mòbil, especialment quant als pagaments en els quals no existeix un emissor de targeta físic al moment de la despesa (gasolineres, pàrquings, parquímetres). En l'actualitat l'agència tributària requereix per a aquest tipus de pagaments factura, la qual cosa en moltes ocasions suposa una trava important per al col·lectiu.\nRepresentació Institucional. El Govern haurà d'engegar abans del 26 d'octubre allò estipulat en la Llei 6/2017 de Reformes Urgents del Treball Autònom en la qual s'insta al Govern en la seva disposició addicional primera a la incorporació de les organitzacions d'autònoms en el Consell Econòmic i Social (CES) i engegar també en aquest termini (segons assenyala la disposició addicional segona d'aquesta mateixa Llei) el Consell del Treball Autònom.\nSi ets autònom o estàs pensant a fer-te'n, no dubtis en contactar amb nosaltres en cas de tenir consultes sobre aquest assumpte.


CMRN | malalties: Malaltia pulmonar obstructiva crònica (MPOC)\nDilluns, 19 Novembre 2012 - 15:30\nJ40-J47 Malalties cròniques de les vies respiratòries baixes\nLa Malaltia Pulmonar Obstructiva Crònica (MPOC, també coneguda com EPOC en castellà, o COPD en anglès) és una malaltia pulmonar crònica que té una base inflamatòria que fa que els bronquis es tanquin, dificultant progressivament l’entrada d’aire als pulmons. És una malaltia greu i progressiva que pot arribar a produir la mort.\nLa pateix 1 de cada 10 persones d’entre 40 i 80 anys, i és mes freqüent en homes que en dones. La meitat dels afectats no saben que la pateixen. Es calcula que cap a l’any 2020 l’MPOC serà la tercera causa de mort al món. Al nostre país la pateixen més de 2 milions de persones. Una tercera part dels espanyols fumen, i d’entre aquests, entre un 20 i un 25% desenvoluparan la malaltia.\n• Exposició passiva al fum del tabac.\n• Contaminació ambiental.\n• Exposició a productes tòxics (asbest,…).\n• Hiper-reactivitat bronquial.\n• Factors genètics.\nAl principi hi ha pocs símptomes o no n’hi ha, però l’MPOC empitjora amb el temps i s’ha de diagnosticar el més aviat possible per a començar el tractament i millorar la qualitat de vida del malalt. Les manifestacions mes freqüents són:\n• Tos i flemes.\n• Sensació d’ofec i falta d’aire (dispnea).\n• Tendència a constipar-se sovint.\n• Intolerància a l’exercici.\nL’hem de sospitar en persones més grans de 40 anys que tinguin símptomes. L’espirometria simple i amb test de broncodilatació és imprescindible per a fer el diagnòstic.\nAltres proves complementàries son:\n• Radiografia de tòrax.\n• ECG (electrocardiograma).\n• TAC toràcic per a descartar altres malalties respiratòries.\n• Polisomnografia en malalts que presentin clínica d’apnea obstructiva del son.\nSempre s’ha de descartar que no hi hagi malalties amb símptomes semblants com asma, bronquiectàsies, fibrosi quística, tuberculosi, càncer de pulmó o insuficiència cardíaca.\nModificar els factors de risc (obesitat, tabaquisme i vida sedentària).\nTractament farmacològic: El tractament farmacològic dependrà del grau de severitat de la malaltia.\n• Corticoides inhalats.\n• Corticoides orals.\n• Antibiòtics: es reservaran pels casos de reagudització amb infecció respiratòria.\n• Alfa 1 antitripsina: indicat en gent jove amb dèficit d’aquest enzim.\nRehabilitació física: ajuda a disminuir la simptomatologia i augmenta la tolerància a l’exercici.\nMesures preventives com la vacunació de la grip i del pneumococ.


Cirurgia estètica: Perills i avantatges del bisturí [Pàg. 2 de 2] | Revista | EROSKI CONSUMER\nCom a cirurgia que és, l'estètica també comporta els riscos inherents a qualsevol operació (problemes d'anestèsia, mala cicatrització, etc.). L'any 2000, l'associació El Defensor del Pacient va rebre un 30% més de denúncies per negligència que l'any anterior. Segons la Unió Professional de Metges i Cirurgians Estètics, de 250.000 operacions realitzades l'any passat, es van presentar menys d'un 2% de denúncies contra el sector. Es calcula que al nostre país hi ha prop de 5.000 metges que exerceixen la cirurgia plàstica sense titulació apropiada. O el que és el mateix, que no han fet pràctiques hospitalàries i només tenen una formació bàsica sobre això. Per això, quan a un d'aquests doctors li sorgeix una complicació és més probable que no la sàpiga solucionar, perquè no és la seva especialitat; naturalment, augmenta així la possibilitat que el pacient pateixi danys evitables. La conseqüència més lleu d'una mala praxi en aquest camp és un mal resultat: asimetries, lifting face (com anomenen els nord-americans els trets tensos d'una estirada poc curosa) o un increment exagerat del pit (una de cada quatre mastoplàstia surt malament), antiestètic i lesiu per a l'esquena. Dins de les més greus hi ha els danys al nervi facial, la pèrdua d'expressivitat o complicacions greus després d'una liposucció, que provoca una disminució de la tensió arterial que s'ha d'afrontar en un hospital, i que té l'honor dubtós de tenir un major índex de mortalitat, ja que s'extreuen volums grans de greix sense hospitalització i amb quantitats enormes -i per tant tòxiques- d'anestèsia local.\nLa hipoteca de la bellesa\nLa cirurgia estètica s'està convertint en un servei de consum massiu, fins i tot entre els homes. Només a Espanya, l'últim any, s'han realitzat unes 250.000 operacions d'estètica, amb un cost mitjà per intervenció de 400.000 pessetes (2.404 E). Aquesta indústria del miracle ja factura en aquest país 100.000 milions de pessetes (600 milions d'euros). Privilegi de rics i famosos fins fa pocs anys, gràcies a la gran demanda i a l'avenç de les tècniques (més senzilles i amb menys despesa hospitalària) els preus de les intervencions han descendit entre un 7% i un 9%, de manera que han deixat de ser tan prohibitives. Ara, persones gairebé de tota classe i condició econòmica recorren a la cirurgia per millorar el seu aspecte físic. Per facilitar encara més l'accés a la bellesa, la majoria de les clíniques espanyoles (hi ha un 15% més d'establiments d'aquest tipus que l'any 1996) ofereix sistemes propis de finançament. Es tracta de préstecs personals concertats entre la clínica i el banc que permeten a l'usuari pagar les intervencions a terminis, fins en més de quatre anys.\nEls homes també s'hi animen\nI no dubten a passar per la sala d'operacions per veure's més atractius. L'any 2000, més de 40.000 homes es van sotmetre a operacions de parpelles, orelles, liposucció, depilació per làser o implant de cabell, mentre que el 1995 només 15.000 van confiar en el bisturí per retocar aquella part del seu cos amb la qual no se sentien conformes. Els retocs que més demanen els espanyols són el trasplantament de cabell (300.000 PTA, 1.803 E), la rinoplàstia (250.000 PTA, 1.502 E) i la plàstia de parpelles per treure's les bosses dels ulls, que costa entre 150.000 i 300.000 pessetes (entre 901 i 1.803 E).\nSi pensa sotmetre's a una operació de cirurgia estètica...\nLa cirurgia estètica és un contracte de resultats, pel que sempre s'ha de quedar millor que abans. Sol·liciteu per escrit els resultats que s'obtindran amb l'operació i demaneu fotografies de l'abans i del després.\nConegueu per endavant les greus conseqüències que pot portar un fracàs en una operació d'estètica.\nEmpreu el temps necessari a escollir qui us operarà. Informeu-vos de l'experiència del cirurgià i de si està col·legiat. Demaneu referències a les associacions professionals, al vostre metge de capçalera i a altres doctors.\nComproveu que la clínica on aneu està legalitzada i aneu-hi amb un testimoni que declari en cas que l'operació constitueixi un fracàs.\nDemaneu segones, terceres i fins i tot quartes opinions. El metge us ha d'assessorar, no "vendre-us" una operació. Desconfieu de qui us prometi impossibles.\nExigiu el pressupost per escrit, desglossat i especificant els materials que s'utilitzaran. Demaneu factura i còpies dels documents que signeu, inclòs el consentiment de l'operació. El pagament final no ha de superar el pressupostat. No pagueu mai amb xec al portador. No heu d'abonar l'IVA si la intervenció té per objecte tractar una malaltia o les seves seqüeles. Si us sotmeteu a una tècnica netament estètica, haureu de pagar un IVA reduït del 7%.\nNo us opereu per agradar a algú. És possible que les persones del vostre entorn responguin positivament a la intervenció, però la cirurgia plàstica està pensada per produir canvis en vosaltres, no en els altres.\nLes persones que per motius de salut psicològica o física siguin protagonistes d'una operació de cirurgia plàstica tenen, com qualsevol altre pacient, una sèrie de drets que es recullen a l'article 10 de la Llei general de sanitat.\nDret al respecte de la seva persona, a la seva dignitat humana i a la seva intimitat.\nDret a obtenir informació sobre els serveis sanitaris.\nDret a la confidencialitat de tota la informació relacionada amb el seu procés.\nDret a ser advertits si els procediments de diagnòstic i terapèutics són utilitzats en projectes docents i d'investigació.\nDret a rebre informació completa i contínua en termes comprensibles per a la persona en qüestió i els seus familiars o partidaris.\nDret a la lliure elecció entre les opcions que presenti el responsable mèdic del seu cas.\nDret precís al consentiment informat.\nSegons el Col·legi Oficial de Psicòlegs de València, els motius que indueixen a una persona a operar-se són molts i variats, i tenen el seu origen en una insatisfacció de molts tipus. A vegades està relacionada amb l'ideal que ens hem plantejat, com el d'una actriu admirada, o amb voler donar certa imatge o, simplement, amb intentar evitar l'efecte del pas del temps.\nNo hi ha un perfil determinat de persones que volen modificar la seva imatge externa. En la majoria dels casos, no pateixen trastorns especials ni traumes d'autoestima. El que sí es produeix és una influència important dels estímuls externs a l'hora de crear un ideal de bellesa i intentar aconseguir-lo. La preferència pel bisturí davant altres sistemes per obtenir el físic desitjat es deu en gran mesura a la comoditat que impera en la nostra societat, ja que "modelar un cos i mantenir-lo flexible es pot aconseguir amb esport, però és molt més lent i requereix més força de voluntat que el bisturí".\nDes del Col·legi Oficial de Psicòlegs de València es recorda que "els cossos ideals no existeixen. És important que una persona ho assumeixi i s'acostumi a negociar amb la realitat". Això és així, perquè es poden donar casos "en què després d'una operació que un pacient considerava imprescindible per a si mateix, torni una insatisfacció per un altre motiu i no s'hagi solucionat el patiment interior de la persona". I per això els professionals de la psicologia recomanen que "abans que una persona recorri a la cirurgia, parli i treballi amb un professional per conèixer realment el seu desig". Més greus són els casos protagonitzats per adolescents el cos dels quals no els satisfà.\nSegons el Col·legi Oficial de Psicòlegs de València, "els pares haurien de raonar amb les seves filles i no donar una negativa directa, sinó proposar una espera. Després, en funció de la situació d'angoixa que pateixi l'adolescent, es pot tornar a valorar la possibilitat d'una operació estètica. Però també es pot aplacar aquesta angoixa o aquesta obsessió amb una psicoteràpia".\n<< Anar a l'anterior pàgina: Perills i avantatges del bisturí


Elter, el portal d'Osona - VIURE 1.000 ANYS\nVIURE 1.000 ANYS\nViure 1.000 anys. Aquest és el debat que ens planteja Aubrey de Grey. El gerontòleg anglès ha obert la caixa dels trons i afirma que, amb els estudis adequats i els diners pertinents, pot arribar a curar el desgast cel•lular i convertir l’home en una espècie perenne. 1.000 milions de dòlars. Aquest és el preu de ser immortal. Com Indiana Jones perseguint el Sant Greal a “L‘última croada”. Com “El retrat de Dorian Gray”, d‘Òscar Wilde. Des de que l’home és home que busca la manera de ser immortal i ara apareix aquest senyor d’aspecte estrany i barba descuidada per oferir-nos aquesta possibilitat. D’entrada l’oferta és temptadora però, algú ha pensat en les conseqüències?\nSi ara jubilar-se als 65 anys ja és una creu, que passaria si visquéssim 1.000 anys? Durant quants anys hauríem de treballar? A quina edat hauríem de ser pares? Als 300? I els fills no marxarien de casa fins ben bé els 500 anys? I la parella? Hauríem d’estar 900 anys amb la mateixa persona? Això per no parlar dels sogres. 950 anys de dinars familiars.\nMés enllà de les bromes que pugui generar, la notícia també planteja una sèrie de debats ètics difícils de resoldre. Per començar, la qualitat de vida, perquè viure 1.000 anys està molt bé, però si ens n’hem de passar 900 com vegetals és millor deixar les coses com fins ara. La teoria diu que no, que amb la recuperació de les cèl•lules es podria acabar amb la degeneració dels teixits i acabar amb malalties com el càncer o l’Alzheimer. Novament bones notícies i, novament, un debat ètic sobre la taula. Seria capaç de resistir la terra que els humans visquéssim 1.000 anys? Si ara els recursos naturals ja estan al límit de la seva capacitat que passaria amb una població immortal?\nI encara queda una tercera pregunta per resoldre. Potser és possible regenerar el cos però, què passa amb el pensament? Si els nostres avis tenen problemes per assimilar els canvis, us imagineu que passaria amb una persona de 1.000 anys? Pensem en tot el que hauria viscut: Del descobriment d’Amèrica a poder anar a Estats Units en vol directe. De pensar que el món era pla a poder anar a la lluna. De la impremta a Internet. Dels trobadors a l’mp3. De Felip V a Felip de Borbó. I de la pesta a la crisi. Quin cap és capaç d’assimilar tot això?\nPotser hi ha coses que és millor deixar-les a Déu. Tot i que, com diuen alguns autobusos, probablement Déu no existeix. Així que, com diu l’eslògan, el millor que podem fer és gaudir de la vida, que de moment és curta i passa molt de pressa


El Parlament ha aprovat la llei que permet congelar els preus dels lloguers | Girona FM 92.7\nFoto: Twitter: @apigirona\nEl Parlament ha aprovat la llei que permet congelar els preus dels lloguers\ndijous 10 de setembre de 2020 | Societat\nDes del Consell de Col·legis d’Agents de la Propietat Immobiliària de Catalunya, adverteixen que és una mesura electoralista que comportarà greus conseqüències en un futur proper. El sindicat de llogaters de Girona celebra l’aprovació.\nLa principal novetat de la llei que permet congelar els preus dels lloguers és que limita l'augment de preus del lloguer. Els contractes nous hauran de mantenir el preu anterior, o sigui que quedaran congelats. El preu, fins i tot, s'haurà de rebaixar quan el que demani el propietari superi el que marca l'índex oficial per a aquella zona tot i que hi haurà excepcions com que no s’aplicarà en habitatges d’obra nova.\nDes d’API lamenten que una normativa d’aquesta transcendència en matèria d’habitatge no s’hagi treballat i consensuat amb totes les parts. Joan Company, president del col·legi d’Agents de la Propietat Immobiliària de Girona i president del Consell de Col·legis d’API a Catalunya, ha assegurat que aquesta mesura empitjorarà l’accés al mercat del lloguer de l’habitatge provocant l’efecte contrari al desitjat.\nCompany també hi afegeix una altra problemàtica.\nPer la seva banda, des del sindicat de llogaters celebren la nova llei i la consideren vital però indiquen no deixaran de lluitar pels seus drets. Són declaracions d’Aliou Diallo, portaveu del sindicat de llogaters a Girona.\nLa llei, que s’aplicarà a 60 municipis de més de 20.000 habitants, s’ha aprovat al Parlament per majoria amb 71 vots a favor i 63 en contra la llei. Hi han votat a favor Esquerra, els comuns, la CUP i també de Junts per Catalunya - excepte els quatre diputats del Partit Demòcrata.\nTall de veu_Aliou Diallo\nTall de veu_Joan Company_llei\nTall de veu_Joan Company_accés


La mòmia del Museu Darder de Banyoles – egipte.cat\nPublicat per Tomeu el 20 setembre, 2017\nEl Museu Darder és un dels més antics de les comarques gironines. El 2007 obre de nou les portes, incorporant a les col·leccions d’història natural una part dedicada a explicar el fenòmen hidrogeològic de la conca lacustre de l’Estany de Banyoles. L’anomenat Museu Darder d’Història Natural es va fundar el 1916, fruit de la donació que va fer de la seva col·lecció particular el veterinari i taxidermista barceloní Francesc Darder i Llimona (1851-1918). El Museu es troba situat a prop de la zona antiga de Banyoles, a la Plaça dels Estudis, on tenen una mòmia dita com a egípcia.\nEl 1984, un equip formats per els Srs. Padró i Xarrié, acompanyats del Sr. Oriol Clavell, cap del laboratori fotogràfic del Museu Arqueològic de Barcelona, varen realitzar una sèrie de radiografies que varen permetre determinar que la unió dels ossos mitjançant filferros, demostrava la falsificació de l’obra, que fora retirada de l’exposició poc temps desprès. Hem de reconèixer però, l’indubtable funció pedagògica realitzada durant quasi 7 dècades. Cliqueu a baix per saber-ne una mica més.\nLes noves referencies del Museu Egipci de Barcelona Amb l’ocasió del 25é aniversari (si es que cal una raó) , el Museu ha ampliat el seu fonts amb 18 noves obres de l’antic Egipte. Ha estat Llegiu més…\nAnvers i revers del escarabeu egipci de Mallorca (fotos de Cristòfor Veny cedides a l’autor, preparades per R. Àlvarez). Un escarabeu egipci procedent de Mallorca De Mallorca procedeix un escarabeu; l’única peça egípcia que, amb certa seguretat, Llegiu més…\nFundació Duran Vall-Llosera\nFundació Duran Vall-Llosera En Pere Duran i Farell (Caldes de Montbui 1921 – Barcelona 1999), empresari, enginyer, humanista, mecenes i home bo. Creu de Sant Jordi el 1982. Fou el fundador de la Fundació Duran Vall-Llosera, Llegiu més…


Illa demana "deixar les guerres" entre administracions i treballar conjuntament per la gestió forestal La República\nIlla demana “deixar les guerres” entre administracions i treballar conjuntament per la gestió forestal\nACN Barcelona.-El líder del PSC al Parlament. Salvador Illa, ha demanat “deixar les guerres” entre administracions i treballar conjuntament per millorar la gestió forestal. El dirigent socialista ha visitat aquest […]\nACN Barcelona.-El líder del PSC al Parlament. Salvador Illa, ha demanat “deixar les guerres” entre administracions i treballar conjuntament per millorar la gestió forestal. El dirigent socialista ha visitat aquest matí, acompanyat d’alguns dels alcaldes i de diputats socialistes, la zona afectada per l’incendi de la Conca de Barberà i l’Anoia. “Cal que ens deixem d’estar de guerres i que totes les administracions, ajuntaments, consells comarcals, diputacions, Govern -que ha de liderar els processos- i govern espanyol treballem conjuntament”, ha exposat en una breu declaració. D’altra banda, ha demanat “tocar de peus a terra” i fer “un esforç necessari” per combatre el canvi climàtic.\nEn aquest sentit, ha demanat que Catalunya “es prepari millor” pels episodis que se’n deriven, “que seran més probables durant els pròxims anys”.Illa també ha valorat positivament que el govern espanyol hagi optat per declarar com a zones catastròfiques les que han patit incendis aquest estiu. I ha dit que aquesta “no ha de ser l’única ajuda”, sinó una més.


FUNDA NÒRDICA ESTAMPADA[LECCO]\nFunda Nòrdica estampada molt moderna i elegant.\nConté les 3 peces: funda nòrdica, coixinera i la baixera ajustable. La coixinera es sencera en totes les mides. Si en la mida per llit de 135 o 150 la vol partida, faci click aquí i afegeixi el servei de confecció.\nUna molt bona funda nòrdica a molt bon preu.


El temps a l'Escala: Previsió Meteorològica pel 27 i 28 de Març de 2019\nSITUACIÓ DOMINADA PEL CEL SERÈ, EL SOL I AMBIENT FORÇA CONTRASTAT ENTRE DIA I NIT.\nDijous 28 de Març de 2019:\nEstat del cel: Cel serè tot el dia, en un altre jornada radiant i sense núvols. Ambient contrastat entre el dia i la nit.\nVent: Vent variable de matinada amb lleuger gregal a primera hora del matí. A migdia bufarà llevant fluix de força 2/4 i al final del dia calmarà del tot.\nEstat de la Mar: Arrissada de matinada amb marejol a migdia i tarda. Lleuger tràgul de gregal de 0,5m d'alçada.


Trias no canviarà d'estratègia en funció del candidat del PSC perquè 'no és un problema de persones' La República\nTrias no canviarà d’estratègia en funció del candidat del PSC perquè ‘no és un problema de persones’\nEl candidat de CiU a l’alcaldia de Barcelona, Xavier Trias, ha assegurat aquest diumenge que no pensa canviar d’estratègia en funció de qui sigui el candidat del PSC, Jordi Hereu o Montserrat Tura. Trias ha remarcat que no és un problema de persones, i ha acusat els socialistes catalans de creure que l’Ajuntament de la capital catalana és seu. ‘El diàleg, el pacte i la mà estesa són bàsics. La seriositat és un principi bàsic de qualsevol govern i també generar il·lusió. Avui dia, l’Ajuntament i el PSC no generen cap d’aquestes possibilitats’, ha constatat en declaracions als mitjans abans de participar en la festa dels Tres Tombs de Sant Andreu.\n‘S’equivoquen si ho plantegen com un problema de persones’, ha remarcat Trias referint-se a les primàries del PSC per escollir el seu candidat a Barcelona. El problema, ha continuat, ‘és que porten 32 anys manant els mateixos, i estan convençuts que l’Ajuntament és seu’. Al seu parer, ‘això porta a situacions límit al final d’una etapa’ com la que s’està vivint ara amb les primàries del PSC, que està en una situació de ‘confusió extraordinària’. Trias ha apuntat que hi ha gent que creu que això revitalitzarà els socialistes catalans, però ha afegit que ell s’ho mira tot plegat ‘amb un cert somriure’ perquè creu que no és així.\nEn aquest sentit, ha deixat clar que la seva estratègia no variarà en funció de qui sigui el candidat del PSC, perquè no ha canviat tampoc en els últims vuit anys. ‘El diàleg, el pacte i la mà estesa són bàsics. La seriositat és un principi bàsic de qualsevol govern i també generar il·lusió. Avui dia, l’Ajuntament i el PSC no generen cap d’aquestes possibilitats’, ha assenyalat. El que cal, segons ell, és ‘fer força, anar units, anar de la mà i ser capaços de tenir les idees clares, que és el que no hi ha en aquests moments’.


Les exportacions agroalimentàries catalanes superen per primera vegada els 11.000 MEUR La República\nDiumenge, 28 de febrer de 2021 - Edició 948\nACN Barcelona.-Les exportacions de productes agroalimentaris catalans han superat per primera vegada el llindar dels 11.000 MEUR. En concret, l’any 2020, tot i la covid-19, es va arribar al nou […]\nACN Barcelona.-Les exportacions de productes agroalimentaris catalans han superat per primera vegada el llindar dels 11.000 MEUR. En concret, l’any 2020, tot i la covid-19, es va arribar al nou rècord d’11.435,01 MEUR en vendes internacionals del sector, un 6,62% més que l’any anterior. Segons dades recollides per Prodeca, el sector de la carn i el Fine Food han liderat el comerç exterior amb una especial incidència a la Xina, que pel que fa a la carn s’ha convertit en el primer mercat. Tot plegat fa que Catalunya hagi superat per primera vegada Andalusia i que l’agroalimentari sigui el segon sector en exportacions al país. Malgrat el context positiu, el tancament de la restauració ha passat factura a les vendes de vi que han patit una caiguda del 10,14%.\nEl director gerent de Prodeca, Ramon Sentmartí, ha definit la situació que viu el sector agroalimentari català comparant-la en termes futbolístics a que es troba “jugant a la Champions” en el món de l’alimentació. I es que tot i l’efecte de la pandèmia i l’alentiment del comerç internacional, el sector de l’alimentació a Catalunya ha assolit el 2020 un nou rècord exportador. En comparació al 2019, les exportacions agroalimentàries han augmentat un 6,62% en valor i un 6,95% en volum, i són l’únic sector econòmic que creix en un any negatiu pel comerç a Catalunya. El lideratge català al conjunt de l’Estat fa que s’hagi passat per davant d’Andalusia, que els darrers anys havia ocupat aquesta posició. Catalunya augmenta les seves exportacions 2,34 punts per sobre de la mitja de l’estat espanyol (6,62% de Catalunya enfront del 4,29% de l’Estat). Això fa que les exportacions agroalimentàries catalanes suposin el 21,53% del total de les espanyoles.La Xina lidera la compra de carn catalanaEl sector carni manté el lideratge pel que fa a les exportacions amb un 40,16% del total, que són 4.591,80 MEUR. Hi ha un increment de volum de l’11,68% respecte al 2019, i el valor ha crescut un 13,90%. El porcí representa el 66,18% i el 26,58% del valor de les exportacions. Aquest sector creix un 15,19% especialment gràcies a les exportacions a la Xina, que s’ha convertit en el primer mercat pel sector i ha superat França i el Japó. L’increment del porcí contribueix positivament a la taxa de variació anual de les exportacions en un 56%.El segon lloc correspon al sector multiproducte, conegut com a ‘Fine Food’, amb 3.054,25 MEUR, un 26,71% del total exportat en valor. De fet però, decreix en les seves exportacions un 2%. Les principals categories són els productes de fleca i pastisseria (10,35% del total), cacau i les seves preparacions (8,50%), extractes, essències i concentrats (7,98%), productes a base de cereals (7,79%), cafè (7,52%), productes làctics (7,39%), articles de confiteria (6,03%), sucs vegetals (4,32%), fruits secs (3,79%), confitures i melmelades (3,73%), cervesa (3,70%), sucs de fruites (2,32%) i aigües (2,30%).De la resta de sectors, destaca el de la fruita i l’hora, que se situa en la tercera posició amb 965,86 MEUR (un 8,45%), que registra un increment en valor del 10,33% i un decrement del 6,79% en valor respecte al 2019. Els productes més venuts a l’estranger són els préssecs, les nectarines, els cítrics, les pomes i les peres. Els olis ocupen la quarta posició amb el 6,24%, que creix un 12,49% en valor i incrementa el volum exportat un 15,35%, totalitzant 713,30 MEUR. Així mateix, l’oli d’oliva representa el 48,33% d’aquest sector, amb un creixement del 6,22% en valor i un 20,5% en volum.El sector del vi i cava manté la tendència decreixent de l’any passat amb un descens del 10,14% en valor i del 2,45% en volum respecte al 2019. Un dels motius d’aquesta davallada rau en el tancament de l’hostaleria i es pot apreciar en el fet que a nivell mundial el via ha caigut un 7%. Els cereals, molineria i llavors suposen el 3,93%, amb 449,19 MEUR exportats i s’hi observa un creixement del 8,10% en valor. Per últim, el sector del peix i el marisc, en setena posició, representa el 2,11% de les exportacions agroalimentàries, amb 241,51 MEUR exportats, xifra inferior en un 12,87% respecte al 2019. Aquesta baixada es deu a una davallada significativa de la demanda i, per tant, dels preus.Sense afectació pel BrèxitSegons Prodeca, el sector de l’alimentació es consolida com a motor de l’economia catalana i se situa, per primera vegada, com a segon sector econòmic exportador de Catalunya, superant al de béns d’equipament i sols per darrera del de les semifactures. En un any globalment a la baixa pel conjunt de les vendes internacionals catalanes per la crisis desencadenada per la covid-19 i en particular per la incidència de les polítiques proteccionistes de l’Administració Trump als EUA o la incertesa de la resolució del Brexit, el sector agroalimentari català ha demostrat la seva resiliència i és l’únic que augmenta les seves exportacions.Segons Sentmartí, algunes empreses havien calculat la possibilitat de no vendre al Regneu Unit i tot i així han augmentat exportacions un 2,4%. En aquest sentit, ha afegit que tot apunta que en els propers 5 anys continuaran augmentant en un 9% aproximadament.\n[VÍDEO] Així ovacionen a Sants el veí detingut aquesta setmana\nMastegot de Torra a Albiach per demanar un govern d’ERC i comuns amb el suport extern del PSC


Ateneu Newsletter Abril17\nTwitter: @EscolaAteneuIG ABRIL 2017\nENCENENT LA LLUM I .... LA CREATIVITAT!!\nAmb la renovació dels espais d'Infantil vam tenir clar des dels inicis que la llum havia de formar part del nostre dia a dia. La llum és un element molt atraient, que provoca sorpresa i desperta la curiositat, desencadenant un seguit de preguntes als nostres infants. Des de l'Escola preparem els nostres espais de llum per a poder oferir als …\nVISITEM "SITA MURT"\nA l'Escola de l'Ateneu ens agrada conèixer i aprendre molt bé el que treballem i per això, sempre que podem, fem sortides, visitem museus o busquem algun familiar de la classe entès en el tema perquè ens ajudi en el treball. A la classe de les Gavines i dins el treball per projectes, ens va interessar conèixer on vivim: Igualada, …\nUN LLIBRE, UNA OBRA D'ART\nEls alumnes de 6è de primària s'han plantejat el llibre com a projecte artístic, transformant les seves pàgines en una obra d'art. Inicialment els va costar una mica escollir el llibre per transformar-lo, però buscant i remenant tots es van adonar tenien llibres oblidats, al fons d'alguna prestatgeria, que mai tornarien a llegir. Han utilitzat diferents materials, com per …\nL'EMOCIÓ DE LLEGIR I D'ESCRIURE\n«Vet aquí una vegada...». Amb aquestes senzilles paraules, tots i cada un de nosaltres, hem viscut per mitjà de la imaginació grans i fabuloses aventures. De ben petits, el món dels contes ens ha ofert la possibilitat de conèixer històries de valents cavallers, atrevits pirates o divertits animalons. Però de més grans, aquests contes es tornaven llibres d'aventures, misteri o …


Rivera acusa TV3 de manipulació en una tensa entrevista en directe | Catalunya | EL PAÍS Catalunya\nRivera acusa TV3 de manipulació en una tensa entrevista en directe\nEl president de Ciutadans acusa el canal autonòmic d'“aparell de propaganda separatista”\nBarcelona 7 SET 2018 - 11:44\tCEST\nAlbert Rivera, durant l'entrevista a 'Els matins' de TV3. @TV3CAT\nEl president de Ciutadans, Albert Rivera, ha protagonitzat aquest dijous una tensa entrevista al programa Els Matins, de TV3, on ha acusat la cadena de televisió pública catalana de mentir: "No tinc temps de dir totes les mentides que han dit en públic. Vostès són un aparell de propaganda separatista". Davant d'aquesta afirmació, la presentadora del programa, Lídia Heredia, li ha respost: "M'ho està dient a mi? Aquí la tele la fem les persones". Rivera ha contraatacat: "I els polítics. Ara no descobrirem el que fan els polítics a la tele", ha dit el dirigent de la formació taronja. Heredia li ha repetit: "Quan vostè m'ho diu a mi, em diu que aquí cada dia faig propaganda?". Rivera no s'ha arronsat: "Cada dia, sí. La línia editorial d'aquesta casa la paguem tots. Aquesta casa s'ha convertit en un aparell separatista. Jo vull que TV3 torni a ser de tots els catalans, que la paguem tots, no la paga només el senyor Torra. En aquesta casa s'ha insultat l'oposició; el senyor Toni Soler ha insultat la senyora Arrimadas per ser d'origen andalús; aquesta casa va considerar que una manifestació d'un milió de persones, de catalans constitucionalistes, era d'extrema dreta...". La periodista de TV3 ho ha negat, dient que la cadena va fer una retransmissió en directe d'aquella manifestació.\nRivera ha continuat acusant la televisió autonòmica de defensar una agenda política determinada: "Crec que aquesta casa manipula i és separatista quan vostè no em pregunta en mitja hora que fa que dura l'entrevista per l'any que ha passat des del que va passar al Parlament [la votació de la Llei de Transitorietat que donava un suposat marc legal a la independència de Catalunya]". Després d'aquesta acusació, Lídia Heredia ha replicat al líder de Ciutadans: "Vol fer vostè les preguntes? Cap polític ho havia fet mai abans", al mateix temps que assenyalava el full on tenia les preguntes apuntades per a Rivera i li oferia que les escrigués ell. Rivera ha continuat preguntant a la periodista si li semblava normal que el dia que es compleix el primer aniversari de "la violació de les lleis per part del Parlament de Catalunya" no li preguntés res sobre aquest tema. La periodista ha volgut resoldre l'assumpte dient: "Albert Rivera, que ens coneixem des de fa molts anys. De debò creu que la prova de la manipulació és això?". El president de Ciutadans, irònicament li ha dit: "No, el 7 de setembre és un tema menor en aquesta casa".\nEl líder de Ciutadans també ha assegurat que el president de la Generalitat, Quim Torra, "pretén convertir els Mossos d'Esquadra en una policia política", i ha demanat l'aplicació de la Constitució per impedir-ho. "És greu que la policia de Catalunya identifiqui persones per fer coses que no són il·legals", ha dit, en referència a les persones que treuen llaços grocs, i ha retret al ministre de l'Interior, Fernando Grande-Marlaska, que destaqués la lleialtat entre la Generalitat i el Govern central.\nPer a Rivera, "no té sentit que en una democràcia siguin els ciutadans els que hagin de sortir a treure símbols polítics del carrer", i ha afirmat que no hi haurà convivència a Catalunya fins que s'aconsegueixi la neutralitat de l'espai públic.\nEl dia que el secessionisme va creuar el Rubicó


Saps què vull dir-te?: Amargar-se la vida VS intel·ligència emocional\nAmargar-se la vida VS intel·ligència emocional\n¿Eres una persona insegura, hipocondríaca, pessimista, que vaticina per a la seua vida profecies negatives? ¿Et costa confiar en les persones o eres un desconfiat fins i tot amb els amics? ¿La tristesa s’ha convertit en el teu objectiu en la vida? ¿Tens un pensament negatiu que s’empara de tu? ¿N’hi ha prou que algú et done un consell perquè el rebutges? ¿Estàs aferrat al passat? Llavors tens tots els punts per esdevenir un amargat de la vida, un creador de la pròpia desgràcia. Això és el que afirma Paul Watzlawick en el seu llibre breu El arte de amargarse la vida (que podeu descarregar-vos ací). Aquest text de títol tan eloqüent, irònic i socarró és un antimanual d’autoajuda, un llibre que, si bé no m’ha fascinat (l’he trobat un poc descohesionat i fosc en alguns passatges) m’ha resultat un curiós elenc d’anècdotes i situacions que ens mostren com de gilipolles som a voltes les persones, com podem convertir-nos en els nostres enemics i fer-nos a nosaltres mateixos la traveta en esta vida.\nI ha sigut llegint un altre llibre, el conegudíssim Intel·ligència emocional, de Daniel Goleman, on he trobat de nou les actituds que esmenta Watzlawick. Goleman tracta de desmitificar el paper del Quocient Intel·lectual en l’èxit personal i professional de les persones, i reivindica el paper de la intel·ligència emocional per a assolir l’estabilitat i la felicitat. I què és això de la intel·ligència emocional? És un conjunt d’habilitats socials i emocionals que u adquireix principalment en la infància, a través de l’educació dels pares i de les experiències viscudes. Consisteix a:\n1. Tindre la capacitat de motivar-nos a nosaltres mateixos\n2. Controlar els impulsos\n3. Donar les gràcies\n4. Regular els nostres estats d’ànim\n5. Evitar que l’angoixa interferisca en la nostra actuació racional\n6. Confiar en els altres\n7. Tindre empatia amb els altres (entendre el que senten i pensen, posar-nos en el seu lloc)\nSi no sabem fer estes coses, la nostra intel·ligència emocional —i amb ella, la nostra felicitat— corren perill, per molt llestos i intel·ligents que siguem «racionalment» parlant (fent números, resolent problemes matemàtics, memoritzant…). I correm el risc de caure en actituds vitals com les que esmenta Watzlawick (que són, crec jo, l’antagonisme de la intel·ligència emocional, o la conseqüència de no tindre’n) i fer que la nostra vida siga veritablement una vall de llàgrimes.\nAixí doncs, quan vos pregunteu, en l’àmbit de la vostra faena, per exemple, com és possible que el vostre superior, que és més burro que tacó, haja arribat on ha arribat i cobre el doble que vosaltres, deu ser perquè té alguna de les característiques de la llista de Goleman, i no adopta cap de les actituds que satiritza Watzlawick. Igualment, quan conegueu algú que jutgeu molt intel·ligent i comproveu astorats que és un desastre en les relacions socials, personals i sentimentals —i potser conseqüentment en les professionals— no vos sorprengueu, la falta d’habilitat emocional l’ha menat irremeiablement, a pesar del seu QI, a ser un amargat de la vida.\nPublicat per Speaker a 5:12\nEtiquetes de comentaris: estic llegint, intel·ligència emocional, Psicologia, Psicologia barata, Recomanacions\n▼ de maig 29 - de juny 5 (4)\nLa paraula de la setmana: «tonyar»\nFrases que u sent: «un imant per a les loques»\nTrivial de la llengua